Mäentaka (Huittinen)

Mäentaka on entinen kylä Huittisilla. Kylä sijaitsi Punkalaitumenjoen ja Sammunjoen välissä. Mäentaka on jäänyt Lauttakylän kasvaneen taajaman sisään ja hävinnyt kartoista.

Mäentaka on erotettu Nanhian kylästä omaksi kyläkseen vuonna 1553. Aluksi Mäentaan kantatilat sijaitsivat Punkalaitumenjoen pohjoisrannalla nykyisen Isännänkadun tienoolla. Kylä siirtyi sittemmin Untonmäelle ja sen tiivis rakennuskanta myötäili kylää halkovaa tietä. 1960-luvulla valtatie 12 vedettiin kylän läpi ja Mäentaan länsiosasta tuli risteysalue. Aluetta kaavoitettiin voimakkaasti 1960- ja 1970-luvuilla, jolloin kylä jäi Lauttakylän taajaman sisään.

Lähteet

Huittisten kylät